ועדת הכספים, כנסת 18, פרוטוקול מספר 166, 2009-10-14 09:45

משה גפני: בוקר טוב.

משה גפני: אני פותח את ישיבת ועדת הכספים.

משה גפני: על סדר היום: תקנות רואי חשבון (תיקון מס' 2), התשס"ט-2009.

משה גפני: משרד המשפטים יציג את התקנות.

דנה נויפלד: אנחנו מביאים בפניכם תיקון של תקנות לפי חוק רואי החשבון.

דנה נויפלד: אנחנו מבקשים לשנות את ההסדר שבו קובעים את האגרות השנתיות של רואי חשבון.

דנה נויפלד: התקנות היום קובעות את ההבחנה בין רואה חשבון עצמאי לבין רואה חשבון שכיר.

דנה נויפלד: בהתאם להבחנה הזאת נקבע גובה האגרה.

דנה נויפלד: אנחנו מבקשים לשנות את הקביעה של גובה האגרה בהתאם להבחנה בין עצמאי לשכיר ולהפוך את גובה האגרה שתיקבע לפי ותק.

משה גפני: כמה משלמים היום כאגרה?

ורד הראל: אני מזכירת מועצת רואי החשבון.

ורד הראל: כיום שכיר משלם בסביבות 600 שקלים ורואה חשבון עצמאי משלם 1,059 שקלים.

משה גפני: מה יקרה לפי התקנות החדשות?

ציון פיניאן: אני רואה שלרואי החשבון אין כוח כמו לאופנוענים.

דנה נויפלד: לא, זה על דעתם.

דנה נויפלד: זה הכול בהסכמה מוחלטת של כולם.

שלי יחימוביץ': למה שכיר יצטרך לשלם כמו עצמאי?

דנה נויפלד: את זה אנחנו באים לתקן.

דנה נויפלד: זאת האבחנה שהיתה קיימת עד היום, אנחנו באים לתקן את זה ולעשות את זה לפי ותק.

משה גפני: כמה ישלם רואה חשבון בשנה הראשונה?

ורד הראל: 500 שקלים.

משה גפני: ואחרי 20 שנה?

ורד הראל: 700 שקלים.

שלי יחימוביץ': בין אם הוא עצמאי ובין אם הוא שכיר?

דנה נויפלד: כן.

ורד הראל: אנחנו רוצים לשנות את זה לפי הוותק.

משה גפני: ממש לא הבנתי.

משה גפני: במצב היום כמה משלמים?

ורד הראל: היום יש הבחנה בין רואה חשבון שכיר לרואה חשבון עצמאי ללא קשר לוותק.

ורד הראל: שכיר משלם בסביבות 600 שקלים ועצמאי משלם 1,059 שקלים.

משה גפני: זה בהסכמה עם רואי החשבון?

ורד הראל: כן.

דנה נויפלד: אני רוצה רק להעיר הערה אחת.

דנה נויפלד: בנוסח של התקנות כתוב שהתקנות יחולו לגבי תשלום אגרה שנתית החל משנת 2009 וזאת טעות, זה צריך להיות החל משנת 2010 כי זה כבר לשנה הבאה.

משה גפני: גברתי היועצת המשפטית של הוועדה, מה את אומרת?

ענת מימון: אפשר להצביע.

משה גפני: מי בעד אישור תקנות רואי החשבון (תיקון מס' 2), התש"ע-2009?

משה גפני: הצבעה בעד – רוב נגד – אין נמנעים – אין

משה גפני: התקנות אושרו, אני מודה לכם, הישיבה נעולה.